Ploudon (Pluto e latin ha (134340) Ploudon hervez hech anv ofisiel), a zo anezhi ur blanedenn gorr eus Koskoriad an Heol abaoe diviz an Unvaniezh Astronomel Etrebroadel (UAE) ar 24 a viz Eost 2006. A-raok e oa degemeret da navet planedenn ar sistem Heol daoust da soñj un darn eus ar steredoniourien. Kavet e oa bet er bloaz 1930 gant Clyde W. Tombaugh. Divizet ez eus bet gant UAE, dar 24 a viz Eost 2006 ivez, lakaat Ploudon da vezañ prototip ur rummad nevez a draezoù treuzneizhanat.